runetrust/blame-folketinget-dk huggingface dataset:
Erling Bonnesen (V), 2017-01-19:
Overgangen fra en grænse for antallet dyr, der produceres i stalden, til emissionen fra stalden betyder også, at så længe de overholder dyrevelfærdsreglerne og udledningsgrænserne, er der en mulighed for en større fleksibilitet for landmændene end i dag, både til at omstille produktionen og til at styre den hen over en sæson eller hen over nogle år f.eks., end vi kender det i dag, hvor man jo hidtil har været bundet af et for rigidt bureaukrati.
Søren Egge Rasmussen (EL), 2020-11-26:
Og det samme gælder sådan set for grisene, som kommer ind på et stort slagteri, hvor de kommer ind i en boks, der kører ned i en kælder, hvor der er CO 2 , og så besvimer de sådan set dér og kommer op og bliver stukket med en kniv og afbløder.
Brian Mikkelsen (KF), 2005-06-16:
Udgangspunktet er også, at vi skal gøre alt, hvad vi overhovedet kan for at sikre børn og familier, når de overlader deres M053S47324871subh.fm Page 4779 Tuesday, November 8, 2005 4:36 PM egne børn i varetægt hos andre voksne mennesker.
Ole Birk Olesen (LA), 2022-10-06:
Skal den måde, en regering fra et rødt flertal ledes på, og det, at statsministeren har begået de fejl, have konsekvenser, og er det fru Pia Olsen Dyhrs opfattelse, at statsministeren har taget de fejl til sig og haft en tankeproces, som fører til, at fejlene ikke vil blive begået igen?
Ole M. Nielsen (KRF), 2002-02-05:
Kan hr. Jørn Jespersen bekræfte, at de, som det her Råd for Bedre Madkvalitet påvirker, er de mennesker, som i forvejen køber primære fødevarer, altså dem, der er uforarbejdede, altså de ikkeindustrielle produkter, og at det store problem med madkvaliteten i det, danskere putter i munden, er, at de køber præfabrikerede produkter, der er pakket ind og lagret og fyldt med gift og tilsætningsstoffer og skidt og møg og alt for meget fedt og vand og gelatine, og hvad det nu er, der er deri?
Rosa Lund (EL), 2020-11-13:
Det nytter ikke noget, at f.eks. store transfer pricing-sager med en multinational virksomhed, der driver virksomhed i Danmark, via f.eks. Singapore, nu kan få sine sager afgjort for nedrullede gardiner af et organ, som består af advokater, der til daglig rådgiver kunderne om, hvordan man minimerer skatten – så kan enhver sige sig selv, hvordan det ender.
Tove Videbæk (KRF), 2003-03-27:
ATP's opgave er jo frem for andet at skabe så store afkast på investeringerne som muligt, men med dette lovforslag bliver der nu mulighed for, at den enkelte opsparer selv kan vælge et lidt lavere afkast imod, at investeringen f.eks. har en særlig økologisk eller etisk bæredygtig profil.
Frederik Vad (S), 2023-10-05:
Jeg havde den store fornøjelse lige før sommerferien at drikke en kop kaffe på hr. Sjúrður Skaales kontor, og jeg må sige, at jeg, efter at have været knap et år i det her parlament, synes, at hr. Sjúrður Skaale er en af de mest inspirerende åndsmennesker, der er i det her rum, og det vil jeg gerne kvittere for.
Arne Toft (S), 2006-01-11:
Det her spørgsmål går ud på, om det er rimeligt, at man med dobbeltmandat bliver honoreret både med fuldtidsvederlag fra Folketinget og med vederlag for at sidde i et byråd eller tidligere amtsråd – nu er det så regionsbestyrelse – eller som borgmester, når man bevisligt ikke kommer til møderne i de udvalg, man er valgt til.
Line Barfod (EL), 1998-11-19:
Da hendes ældste barn for nylig forsøgte at begå selvmord og vi derefter igen bad om henstand, så familien kunne få økonomisk ro til at komme sig, så var den reaktion, familien oplevede, at kommunens pantefogeder mødte op i deres hjem for at tage den gamle lædersofa og en ring, som moderen havde på, og som havde en værdi af 300 kr.
Michael Aastrup Jensen (V), 2012-10-25:
Den måde, man har ageret på, virker fuldstændig chokerende på mig, og lige meget hvad ministeren prøver at sige her, ændrer det jo ikke ved, at der stadig væk er nogle konsekvenser af det her, og at vi stadig væk ikke har en afklaring af, hvad der konkret menes med ph.d.-lignende, og hvad der er med de økonomiske ting.
Karsten Hønge (SF), 2010-11-11:
Hvad er ordførerens holdning til, at vi kan se, at der i voksen- og efteruddannelsessystemet, som jo især er et, der bliver brugt i det, vi kalder Udkantsdanmark, i de ti udkantskommuner, hvor AMU bliver brugt mest, er mere end dobbelt så mange kursister i målgruppen, end der er i de ti storkøbenhavnske kommuner, hvor AMU bliver brugt mindst?
Christian H. Hansen (DF), 1998-12-04:
Efter Dansk Folkepartis opfattelse går stramningen i lovforslaget primært ud på at mindske skolernes manøvremuligheder, som tidligere nævnt, men det føler vi også er meget nødvendigt, idet det lovforslag, der blev fremsat sidste år, jo altså har vist sig ikke helt at være så effektivt som ventet, og det har nok vist sig, at det ikke har været det ud fra samme grundlag, som vi står med her i dag: noget, der skal hastes igennem. Dansk Folkeparti vil give lovforslaget en positiv behandling i udvalget, om end tiden er meget knap.
Maja Panduro (S), 2015-04-28:
Nu siger ordføreren selv, at han ikke er Liberal Alliances arbejdsmarkedsordfører, det er så vidt jeg husker hr. Joachim B. Olsen, der er det, og han har den 13. juni sidste år i Berlingske på vegne af Liberal Alliance sagt om dagpengeperioden her i Danmark – og jeg citerer: Vi er helt klart positive over for, at man ser på længden af dagpengeperioden, som stadig er meget lang i Danmark, og at vi ser på satsen og kompensationsgraden.
Claus Kvist Hansen (DF), 2018-11-07:
Den konkrete sag med filippinerne i Padborg er slem nok, men fra Dansk Folkepartis side er vi naturligvis interesserede i at høre, hvordan regeringen agter at tackle selve problemstillingen, nemlig at arbejdskraftens fri og uhæmmede bevægelighed er selve kilden til social dumping i almindelighed og også i de ekstreme tilfælde, som vi ser her i filippinersagen.
Pernille Skipper (EL), 2017-01-31:
Vil man rette ind, lægge sig ned, eller vil vi begynde i højere grad at føre en mere selvstændig udenrigspolitik, hvor vi også sender nogle meget klare signaler til vores såkaldt tætte allierede om, hvad vi synes er en god idé, og hvad der ikke er en god idé?
Steen Gade (SF), 2012-05-24:
Jeg vil egentlig give den forrige spørger lidt ret i, at det godt kunne lyde, som om hr. Leif Mikkelsen nu stillede op til byrådsvalget i Silkeborg, og det ønsker jeg hr. Leif Mikkelsen alt muligt held med, men jeg ved ikke, hvorfor vi skal belemres med det.
Karsten Lauritzen (V), 2012-03-29:
Det siger sig selv, at vi ikke kan nå at lovgive i den her samling, men vi kan jo, som forslaget lægger op til, komme med en politisk tilkendegivelse om, at vi enten ønsker, at strafferammen udnyttes bedre, eller at den skærpes, altså at de straffe, der idømmes, de facto bliver højere.
Torsten Schack Pedersen (V), 2020-12-15:
En effektiv markedsøkonomi er baseret på fuld konkurrence, og derfor er vi i Venstre også generelt tilhængere af, at vi har stærke og effektive konkurrencemyndigheder, som kan gribe ind, hvis der er virksomheder, som knægter konkurrencen gennem karteldannelser eller misbrug af sin dominerende stilling.
Jann Sjursen (KRF), 2000-11-22:
Men vi synes til gengæld også, at spørgsmålet om den enkelte borgers retssikkerhed i denne her sammenhæng er vigtig, og det er jo de to balancepunkter, som flere ordførere her i debatten har været inde på må gøres gældende, når man skal vurdere spørgsmålet.
Simon Emil Ammitzbøll-Bille (LA), 2019-03-01:
Jeg synes, det er en relevant diskussion at sørge for at sikre, at fremtidens diskussion om indvandring, integration og parallelsamfund ikke kommer til at bunde i en talkrig, men kommer til at bygge på et fælles oplyst grundlag, hvorpå vi sammen kan have politiske debatter og i øvrigt træffe de politiske beslutninger, der måtte være nødvendige.
Martin Henriksen (DF), 2011-12-19:
Jeg ved ikke, om man kan bruge Folketinget til at komme med en efterlysning, men jeg vil da i hvert fald høre, om det også undrer fru Ulla Tørnæs, at Socialistisk Folkepartis ordfører, fru Özlem Sara Cekic, som jo har været bannerfører for det her lovforslag og for, at det her skulle gennemføres, og at f.eks. starthjælpen skulle afskaffes, tilsyneladende ikke er at finde i Folketingssalen og ikke ønsker at debattere det, som hun har sat op som noget af det vigtigste, man kunne gennemføre for at afskaffe fattigdom i Danmark.
Trine Torp (SF), 2018-11-02:
Nogle gange på det her sted kan man undre sig over, at ministeren nogle gange har stor bemyndigelse til at fastsætte noget i bekendtgørelser, og andre gange kan man så undre sig over og synes, at det er lidt spøjst, at man skal behandle sådan et lovforslag, hvor ministeren i virkeligheden selv kunne have gjort det.
Per Stig Møller (KF), 2004-05-26:
Landsstyret er enigt heri og er som regering indstillet på at sige ja til det samlede aftalekompleks, og regeringen har skriftligt modtaget landsstyrets anbefaling af, at Danmark/Grønland godkender det foreliggende aftalekompleks, som er resultatet af de dansk-grønlandsk-amerikanske forhandlinger, og i tilknytning hertil giver et positivt svar på den amerikanske anmodning om opgradering af Thuleradaren, således som den er fremført for os i Colin Powells brev fra december.
Per Clausen (EL), 2011-04-01:
Der er da også elementer i lovforslaget, der peger i den rigtige retning – det er jeg helt enig i – men jeg synes, at man, når man lytter til de indlæg, der har været i dag, så også får et meget klart indtryk af, at det er på tide, at vi ser persontrafikken som en helhed.
Per Clausen (EL), 2008-05-13:
Godt nok er forslaget udformet på en sådan måde, at ethvert menneske, der ønsker det, kan undgå at komme til at betale mere i afgift ved at købe et andet produkt, som det oven i købet på lang sigt vil være en økonomisk fordel at købe, selv med de nuværende regler.
Søren Søndergaard (EL), 2001-05-04:
Skatteministeren fastsætter efter forhandling med udenrigsministeren og forsvarsministeren, for hvilke varer og ydelser afgiften kan godtgøres.« Så medmindre man rubricerer dronningen ind som fremmed stats herværende repræsentant eller eventuelt ind under ordene m.v., er det meget vanskeligt at gennemskue, hvor denne her lov giver noget grundlag for det, som statsministeren siger.
Bent Bøgsted (DF), 2020-12-01:
Derfor mener vi også i Dansk Folkeparti, at det er på sin plads, at når den kommission kommer med sin rapport, skal vi se på, hvordan det ser ud med den stigende pensionsalder – om der egentlig er grundlag for, at den skal stige yderligere ud over det, vi vedtager her i dag.
Mogens Lykketoft (S), 2006-05-02:
Vi ved jo alle sammen, vil jeg sige til udenrigsministeren, at indtil den dag, da Gorbatjov sagde til Honecker, at de ikke kørte, var der ikke nogen af os, der opfordrede folk i Østeuropa til at rejse sig mod de sovjetiske undertrykkere, men i samme øjeblik vi vidste, at kampvognene ikke kørte, faldt det rådne system sammen af sig selv.
Kim Edberg Andersen (NB), 2023-11-09:
Og jeg håber, at Socialdemokraterne husker den her velvilje fra Nye Borgerlige i forhold til Lolland, når vi skal til at snakke transport, kilometerafgift, landbrug og fiskeri, sådan at min region også kan få lov at have nogle arbejdspladser i fremtiden; så lover jeg at stille mig herop og sige, at det er en festdag, når CO 2 -afgiften på landbrug bliver fjernet, elafgiften bliver lavet sådan, at vi har råd til at varme vores huse op, og vi får løst alle de andre problemstillinger, vi har i Udkantsdanmark.
Kirsten Jacobsen (FP), 1998-06-04:
Én ting er, at de teknisk bliver insolvente på papiret, men hvis de skal kunne betale de afgifter, skatteministeren har tænkt sig at sende en opkrævning på, både på deres bolig og i øvrigt, skal de ud og have ekstraarbejde, og jeg må sige det, som det er: Regeringen kommer til at dokumentere med regneeksempler - også nogle, der er bedre end dem, den hidtil har præsenteret - at det, jeg nu står her og påstår, ikke er sandt, og at de mennesker ikke vil blive ramt.
Rosa Lund (EL), 2021-05-27:
Der er tale om udsatte personer, der lever nogle meget hårde liv, og hvis de så samtidig er underlagt trusler mod dem og deres familie, eller hvis de samtidig presses til at aflevere penge til nogen, så er det ikke deres medsammensvorne, men så er det nogle personer, der udnytter mennesker på bunden af samfundet, og det tror jeg vi alle sammen er enige om absolut ikke er rimeligt.
Per Clausen (EL), 2007-05-24:
Det ville jo være et godt udgangspunkt for, at vi også aktivt støttede de bevægelser og de grupper af mennesker, der slås for menneskerettigheder og demokrati osv., som vi for tiden jo kan se med de iranske kvinder, som er involveret i et meget omfattende opgør med det præstestyre, der sidder nede i Teheran, et opgør, som tager udgangspunkt i, at de rejser kravet om, at de selv vil bestemme, hvilken påklædning de skal gå med, og en kamp, der jo desværre også er nødvendig indimellem at føre her i Danmark.
Jakob Sølvhøj (EL), 2021-04-23:
Altså, i forhold til vores ønske om at få en helt grundlæggende forandring, som ikke bare trækker enkeltsager ud, altså om, at vi helt grundlæggende kigger på, at der er brug for en anden organisering af området, har vi indgået en aftale med Socialdemokratiet – også før de var i regering, lige præcis før – og Socialistisk Folkeparti og Radikale Venstre om, at vi skal i gang med at lave en samlet reform på det her område.
Lars Barfoed (KF), 2009-10-20:
Valget af linjeføringen videre til Frederikssund har naturligvis været en stor udfordring, faktisk har Vejdirektoratet modtaget over 300 høringssvar i 2006, og det udtrykker jo meget godt de mange forskellige interesser, synspunkter og hensyn, der er i spil i forbindelse med så stort et motorvejsprojekt som det, vi taler om her i dag.
Jann Sjursen (KD), 2004-05-27:
Jeg er enig med ministeren i, at kommunerne har en lang række håndtag, som man kan bruge allerede i dag, og man kunne jo for så vidt af egen drift nedsætte forebyggelses- og bevillingsnævn som foreslået i Kristendemokraternes beslutningsforslag, hvilket man i øvrigt også har gjort i Ikast Kommune.
Jeppe Mikkelsen (RV), 2014-05-02:
Derfor skal politiet samarbejde tættere og mere intensivt med sine udenlandske kollegaer, og derfor undrer det mig også – det gør det sådan set generelt set – når DF ønsker at bekæmpe grænseoverskridende kriminalitet, men ikke ønsker at kigge på f.eks. retsforbeholdet.
Rune Lund (EL), 2018-05-22:
Vi så det i forbindelse med 2025-planen, hvor regeringen fremlagde tingene på en sådan måde, at HK'eren søreme, så det ud til, skulle have mere både i procent og i kroner og øre, hvilket selvfølgelig var helt forkert og en misvisende måde – en fejlagtig måde, en ikkerigtig måde – at fremlægge tingene på.
Jeppe Kofod (S), 2022-01-26:
Ja, alt, hvad hr. Sikandar Siddique lige har sagt, er jeg fuldstændig enig i, og derfor arbejder vi benhårdt for at opbygge et levedygtigt reformeret Bosnien-Hercegovina, som kan overkomme de etniske og religiøse spændinger, og hvor folk kan leve i fred og sikkerhed sammen.
Mikkel Bjørn (DF), 2025-04-22:
Altså, spørgsmålet er meget simpelt: Hvorfor melder Socialdemokratiet og Venstre ud i offentligheden, at man gerne vil forbyde bederum, og så, når man bliver foreholdt et konkret forslag hernede i Folketingssalen om forbud mod bederum, stemmer imod?
Flemming Oppfeldt (V), 2003-05-20:
Det er dem, der har bedst indsigt i ens økonomi og kan lave en helhedsbetragtning. Det næste kan være en revisor, som man kan gå til, og endelig er der også en mulighed for at få hjælp, råd og vejledning i en socialrådgivning, når man f.eks. står over for ikke at kunne betale sin husleje.
Ole M. Nielsen (KRF), 2000-11-09:
i det tidligere forløb af korte bemærkninger, herunder min første ordførertale, men det er den vi vil ud over, for vi mener ikke, at nutidens moderne samfund, hvor vi er blevet bedre til at snakke sammen, hvor vi alle sammen har bedre vilkår og en helt anden forståelse af, hvordan samfundet skal være indrettet, stadig væk vil leve med de gamle vilkår.
Søren Søndergaard (EL), 2004-04-13:
Her organiserede man stemmeprocenten i Tjetjenien; i et land, hvor 200.000 ud af en million er blevet slået i hjel; i et land, hvor hundrede tusinder er flygtet; i et land, hvor hovedstaden Grosnij stadig mest af alt ligner Berlin i 1945, organiserede man en stemmeprocent på over 90, og af de 90 pct. var der 92 pct., der stemte på Putin.
Frank Jensen (S), 2000-05-10:
Østre Landsret traf afgørelse den 16. februar 1996 om varetægtsfængsling efter retsplejelovens § 762, stk. 1, nr. 2, af en person, der var sigtet for at have begået fire brugstyverier af en bil inden for en periode på ca. 3 uger.
Pia Christmas-Møller (KF), 2005-06-03:
Rigtig mange ligestillingsperspektiver er forbundet med den sag, men hvad hjælper det at placere det i et særskilt udvalg, når hovedproblemerne i virkeligheden ligger på arbejdsmarkedet og derfor bør løses af de personer og aktører og organisationer, som beflitter sig med den slags sager?
Ole Stavad (S), 2003-03-25:
Så skal jeg bare gøre opmærksom på, at den lovgivning, vi her skal vedtage, ud fra det, der er dokumenteret under udvalgsarbejdet, i sagens natur hviler på et lovligt EU-grundlag, og at de domme, der er faldet og kendt, bakker den her lovgivning op som en lovgivning, vi har frihed til at kunne gennemføre.
Orla Hav (S), 2015-11-18:
Jeg læser spørgsmålet op: Hvilke tiltag vil ministeren tage med henblik på at sikre, at Nationalmuseet gennemfører særudstillingen om De Vestindiske Øer, der var planlagt næste år, men som museet vil droppe på grund af ministerens besparelser på kulturen?
Magnus Heunicke (S), 2025-05-02:
Så når vi til punktet omkring, hvilke behandlinger sundhedsvæsenet tilbyder, og her er det regeringens opfattelse, at der altovervejende skal lægges vægt på en sundhedsfaglig vurdering, når sundhedsvæsenets ressourcer prioriteres, og det gælder også behandlingen til transkønnede.
Lise Bertelsen (KF), 2024-05-16:
Vi har skelet lidt til Norge og den vejledning om pårørendeinddragelse, de bruger der, og rent faktisk viser det sig, at det, de har gjort i Norge, er på forskningsbaseret og evidensbaseret grundlag at skærpe sundhedspersonalets kompetencer og positive erfaringer med pårørendeinddragelse i psykiatrien.
Rasmus Prehn (S), 2011-04-07:
Det er det, vi prøver at tage alvorligt, og når vi kommer med forslaget nu for fjerde gang, er det faktisk, fordi vi håber på, at vi den her gang kunne få en debat om det, forslaget handler om, i stedet for en debat om, om vi er for eller imod udbud af opgaver.
Jens Henrik Thulesen Dahl (DF), 2021-05-20:
Jeg kan være virkelig bekymret for, om et flertal her i salen vil være med til det, for med de ordførertaler, der har været holdt, og med de svar, der er givet, lyder det lidt, som om man tænker, at når den her komité kommer med noget, må parterne lige sætte sig og finde ud af det parterne imellem.
Karsten Lauritzen (V), 2018-06-01:
Det er fair nok, at man ikke vil være med til det, regeringen foreslår, og det er fair nok, at man har alternativer, men når man foreslår ting, der reelt gør Danmark fattigere, så er der grund til at undre sig fra Folketingets talerstol, og det gør jeg i dag som skatteminister.
Claus Hjort Frederiksen (V), 2003-01-31:
Det, der drøftes på det her område, er jo dels en sikkerhedsmekanisme, det er dels nationale foranstaltninger, hvor det ene yderpunkt repræsenteres af Tyskland og Østrig, der lukker helt, men åbner op for kvoter bilateralt aftalt med de nye lande.
Pernille Rosenkrantz-Theil (EL), 2003-12-18:
Jeg skal blot spørge hr. Kristian Thulesen Dahl, om Dansk Folkeparti fortsat vil lade børnefamilierne, de ældre og de arbejdsløse betale for, at Dansk Folkeparti har fået magten, eller Dansk Folkeparti vil springe ud som et socialt parti, som lader de bredeste skuldre bære det tungeste læs, altså vil lade de rigeste, de arbejdsfri indkomster og de store multinationale selskaber være dem, der betaler broderparten af velfærden i vores samfund.
Aage Frandsen (SF), 2001-05-17:
et udtryk for, at der i Folketinget sidder et enkelt menneske, som synes, det er vigtigt at bruge tilværelsen på at få ryddet op i nogle uhensigtsmæssigheder, nogle bestemmelser, som er forældede, nogle bestemmelser, som henviser til noget, som ikke længere eksisterer, sådan at det bliver lettere for borgerne at forstå lovgivningen.
Trine Torp (SF), 2017-11-30:
Vi ser jo helst, og det har vi også sagt før, at man får lavet en meget mere helhedsorienteret, sammenhængende og fremtidssikret kystbeskyttelse, og gerne ud fra en tanke om en kystbeskyttelsesfond eller en klimasikringsfond, så vi også kan få nogle af de andre klimaforandringer og de konsekvenser, der er af dem, med i planlægningen.
Frank Jensen (S), 2001-10-04:
under Rigspolitichefen Politiets Efterretningstjeneste om hans ankomst og om, at han vil søge asyl og har søgt asyl den 3. juli i Danmark. PET foretager den 7. juli 1999 en telefonisk kontakt til Udlændingestyrelsen for at forespørge, om styrelsen har kendskab til sagen.
Bjarne Laustsen (S), 1999-11-17:
Jeg vil gerne spørge hr. Kim Behnke, da han tilsyneladende er velbevandret i de danske overenskomster og fagforeningsforhold, om ikke han deler det synspunkt, som også langt de fleste gør, at det er sådan, at de allerfleste overenskomstområder allerede har en paragraf stående om, at det er arbejdsgiveren, der skal afholde de udgifter, der er forbundet med at sende medarbejdere ud.
Claus Hjort Frederiksen (V), 2008-02-19:
Men i takt med den stigende brug af udstationeret arbejdskraft i Danmark er der samtidig opstået et stort behov for, at danske myndigheder og arbejdsmarkedets parter får et bedre overblik over, hvilke virksomheder der udfører aktiviteter i landet, og hvilke arbejdstagere de har med.
Preben Rudiengaard (V), 2005-04-28:
Jeg vil da sige mange tak for det her, for jeg hører fru Birthe Skaarup sige til mig, at vi nu lige skal prøve at få det her vurderet, og så samtidig – og det vil jeg gerne i vores udmærkede udvalg, hvor vi arbejder i en god symbiose alle sammen – få snakket om tingene, men at det ikke lige skal være en direkte forkromet plan, vi kommer og trykker ned over et system.
Sigurd Agersnap (SF), 2024-01-17:
Derfor er det fjerde punkt i det her beslutningsforslag jo også at indkalde til forhandlinger på Christiansborg i erkendelse af, at det er en god samfundsøkonomisk investering at investere i vores indeklima, og at ansvaret lige nu forsvinder, når man bare siger, at det må kommunerne prioritere inden for rammen.
Trine Pertou Mach (EL), 2023-01-19:
Jeg glæder mig også rigtig meget til et tæt og konstruktivt samarbejde med ordføreren, fru Aaja Chemnitz, både i de forskellige udvalg, hvor vi sidder sammen, men også i den arktiske delegation om at få en klog og bæredygtig arktisk politik og tilgang i det hele taget, men også generelt vores globale sikkerhed og kampen mod klimaforandringer.
Eva Flyvholm (EL), 2021-05-07:
Men i forhold til effekten af at sørge for, at nogle af de fattige fiskere, som ender, ikke som bagmændene, men som, hvad skal man sige, nogle af de lavere rangerende pirater rundt omkring: Effekten af faktisk at give dem en mulighed for en alternativ beskæftigelse i fiskeriet, f.eks. ved at stoppe overfiskning i nogle områderne og sådan noget, har også ekstremt stor effekt.
Bent Bøgsted (DF), 2011-02-08:
Vi har jo hørt fra Ældre Sagen, at der var rigtig mange, der egentlig gerne ville på arbejdsmarkedet, men det er jo også nogle af dem, som man kan sige mere eller mindre indirekte er blevet bedt om at forlade arbejdsmarkedet af deres arbejdsgivere i en periode, hvor man måske kan sige, at det kneb lidt med job, og det så var nemmere at sige: Du kan gå på efterløn, så du forlader lige virksomheden her.
Lars Løkke Rasmussen (V), 2010-11-10:
Det er klart, at når der er flere unge, der søger ind på vores uddannelsesinstitutioner, hvilket jo er positivt, det vil vi gerne have, så er det en udfordring, men det er der jo også anvist konkrete veje til at imødegå i den finanslovaftale, der er indgået, og som selvfølgelig også kommer til at udfordre vores uddannelsesinstitutioner på lige fod med en række andre dele af den offentlige sektor.